钦定古今图书集成/明伦汇编/氏族典/第397卷 > 李己
## 钦定古今图书集成/明伦汇编/氏族典/第397卷 > 李己

按《明外史陈吾德传》：“帝从中官言，命市珍宝，户科都
给事中李己执奏。帝震怒，杖己百，锢刑部狱。己字子
复，磁人。嘉靖四十四年进士。除太常博士，擢礼科给
事中。隆庆中，频诏户部，有所征索，尚书刘体干辄执
奏，己每助之，以是积失帝意。及争珍宝事，遂得祸。未
几，帝释己。神宗立，荐起兵科都给事中，后为右佥都”
御史，巡抚保定六府。逾年罢归，卒。